**Ο Ραφαέλ Ξαβιέ Βαράν** (γεννημένος στις 25 Απριλίου 1993) είναι Γάλλος επαγγελματίας ποδοσφαιριστής που αγωνίζεται στη θέση του κεντρικού αμυντικού για την ομάδα της Πρέμιερ Λιγκ, Μάντσεστερ Γιουνάιτεντ και την εθνική ομάδα της Γαλλίας. 

Ο Βαράν έπαιξε στο παρελθόν στην ομάδα νέων της γαλλικής Λανς και, πριν από τη σεζόν 2010–11, άρχισε να προπονείται με την πρώτη ομάδα, κάνοντας αρκετές συμμετοχές από τον πάγκο σε αγώνες πρωταθλήματος. Έκανε το επαγγελματικό του ντεμπούτο το 2010 σε ηλικία 17 ετών, σε αγώνα πρωταθλήματος εναντίον της Μονπελιέ.  Μετά από μια σεζόν στην Λανς, προσχώρησε στη Ρεάλ Μαδρίτης, το καλοκαίρι του 2011.

Κατά τη διάρκεια της παραμονής στη Ρεάλ, ο Βαράν πραγματοποίησε πάνω από 300 εμφανίσεις για τον σύλλογο και κέρδισε 18 τρόπαια, ανάμεσα σε αυτά 3 πρωταθλήματα Ισπανίας, 1 Copa del Rey, 4 ΟΥΕΦΑ Τσάμπιονς Λιγκ και 4 Παγκόσμια Κύπελλα Συλλόγων FIFA.  Σε ηλικία μόλις 24 ετών, ο Βαράν κέρδισε το Τσάμπιονς Λιγκ για τρίτη φορά, καθιστώντας τον τον νεότερο αμυντικό που έχει κατακτήσει το τρόπαιο τρεις φορές, καταρρίπτοντας το ρεκόρ του Πάολο Μαλντίνι που ήταν 26 όταν κέρδισε το τρίτο του. 

Ο Βαράν εκπροσώπησε τη Γαλλία στην Κ-18, Κ-20 και κάτω των 21 ετών ομάδα πριν κάνει το ντεμπούτο του με την πρώτη ομάδα, τον Μάρτιο του 2013. Ήταν μέλος της αποστολής της ομάδας του Παγκοσμίου Κυπέλλου της Γαλλίας, το 2014, σε εκείνο το τουρνουά ήταν υποψήφιος για το βραβείο καλύτερου νέου παίκτη,  καθώς και στην ομάδα του 2018 στο παγκόσμιο κύπελλο, όπου δεν έχασε ούτε λεπτό συμμετοχής μέχρι τον τελικό, όταν και η Γαλλία κατέκτησε το τρόπαιο.

Καριέρα σε συλλόγους
--------------------

### Τα πρώτα βήματα

Ο Βαράν γεννήθηκε στη Γαλλική πόλη της Λιλ και συγκεκριμένα στο Νορ-Πα-ντε-Καλαί. Έχει καταγωγή από τη Μαρτινίκα από τον πατέρα του, Γκαστόν, ο οποίος προέρχεται από το Λε Μορν-Ρουζ, ενώ η μητέρα του, Άνι, μεγάλωσε στο Σαν-Αμόν-Λε-Ζου.  Ο Βαράν ξεκίνησε την ποδοσφαιρική του καριέρα στη Λιλ παίζοντας για τον τοπικό σύλλογο ΑΣ Ελέμ σε ηλικία επτά ετών.  Μετά από δύο χρόνια στο σύλλογο, τον Ιούλιο του 2002, εντάχθηκε στον επαγγελματικό σύλλογο της Λανς, παρά το ενδιαφέρον του αιώνιου αντιπάλου και κλαμπ της πατρίδας του, Λιλ ΟΣΚ. 

### Ρεάλ Μαδρίτης

 Ο Βαράν σε προπόνηση της Ρεάλ Μαδρίτης το 2011
Στις 22 Ιουνίου 2011, ο πρόεδρος της Λανς, Ζερβέ Μαρτέλ ενημέρωσε τους οργανωμένους οπαδούς του συλλόγου σε μια σύσκεψη, ότι ο Βαράν θα αποτελέσει παρελθόν και θα ενταχθεί στην Ισπανική Ρεάλ Μαδρίτης. Ο Βαράν ήδη εκείνο τον καιρό είχε επισκεφτεί τις προπονητικές εγκαταστάσεις της Ρεάλ και είχε μιλήσει με τον τότε σύμβουλο του κλαμπ, Ζινεντίν Ζιντάν. Στις 27 Ιουνίου ανακοινώθηκε από τη Ρεάλ μετά από ιατρικές εξετάσεις τις οποίες πέρασε επιτυχώς. Υπέγραψε 6ετη συμβόλαιο. Ακολούθησαν 10 χρόνια επιτυχιών με πολλαπλές διακρίσεις. Ανάμεσα σε αυτές 4 ΟΥΕΦΑ Τσάμπιονς Λιγκ, 3 Λα Λίγκα, 1 Κόπα Ντελ Ρέι, 4 Σούπερ Καπ Ισπανίας, 3 ΟΥΕΦΑ Σούπερ Καπ και 4 Παγκόσμια Κύπελλα Συλλόγων ΦΙΦΑ. Ο Βαράν έφυγε από τη Ρεάλ το καλοκαίρι του 2021 για να υπογράψει για λογαριασμό της Αγγλικής Μάντσεστερ Γιουνάιτεντ. Αποτέλεσε αναμφίβολα έναν από τους κορυφαίους αμυντικούς στην ιστορία του Ισπανικού ποδοσφαίρου, δημιουργώντας για χρόνια ένα από τα καλύτερα αμυντικά δίδυμα μαζί με τον Σέρχιο Ράμος που κυριάρχησαν στην Ευρώπη επί σειρά ετών.

 Ο Βαράν μετά την κατάκτηση του ΟΥΕΦΑ Τσάμπιονς Λιγκ 2017–18 με τη Ρεάλ Μαδρίτης

Διεθνής καριέρα
---------------

### Ομάδα Νέων

Ο Βαράν ήδη από μικρός έπαιζε σε διεθνές επίπεδο με τις ομάδες κάτω των 18 και κάτω των 21 ετών της Εθνικής Γαλλίας. 

### Πρώτη ομάδα

 Ο Βαράν αγωνίζεται με τη φανέλα της Γαλλίας το 2014
Τον Αύγουστο του 2012, ο Βαράν κλήθηκε στην πρώτη ομάδα της Γαλλίας για ένα φιλικό με την Ουρουγουάη, αλλά δεν χρησιμοποιήθηκε.  Ξεκίνησε τον πρώτο του αγώνα για τη Γαλλία στις 22 Μαρτίου 2013 σε προκριματικό αγώνα για το Παγκόσμιο Κύπελλο 2014 εναντίον της Γεωργίας, σε νίκη 3-1.  Στις 13 Μαΐου 2014, συμπεριλήφθηκε στην ομάδα του Ντιντιέ Ντεσάν για το Παγκόσμιο Κύπελλο FIFA 2014. 

Στο Παγκόσμιο Κύπελλο 2014 έπαιξε σε όλη τη διάρκεια των ομίλων βασικός απέναντι σε Ονδούρα, Ελβετία και Νιγηρία στο πλευρό του Μαμαντού Σακό. Ωστόσο στο ματς νοκ άουτ με τη Γερμανία επικρίθηκε έντονα για την κακή του άμυνα στον Ματς Χούμελς σε μια καθοριστική φάση όπου ο Γερμανός αμυντικός σκόραρε με κεφαλιά το νικητήριο γκολ που έδωσε την πρόκριση στην ομάδα του. 

Έμεινε εκτός αποστολής στο Ευρωπαϊκό Πρωτάθλημα Ποδοσφαίρου 2016 λόγω τραυματισμού στον μηρό στις 24 Μαΐου 2016. Τη θέση του πήρε ο Ραμί. 

Στις 17 Μαΐου 2018, ο Βαράν κλήθηκε στην 23άδα της Γαλλίας για το Παγκόσμιο Κύπελλο FIFA 2018.  Έπαιξε σε όλα τα ματς χωρίς να χάσει ούτε λεπτό συμμετοχής.  Η Γαλλία κέρδισε το τρόπαιο για 2η φορά στην ιστορία της και ο Βαράν έγινε μόνο ο τέταρτος παίκτης που ήταν πρωταθλητής Παγκοσμίου Κυπέλλου και νικητής του Τσάμπιονς Λιγκ την ίδια χρονιά, μετά τον Κριστιάν Καρεμπέ (1998), τον Ρομπέρτο Κάρλος (2002) και τον Σάμι Κεντίρα (2014). Και οι τέσσερις έπαιζαν για τη Ρεάλ Μαδρίτης. 

Τον Μάιο του 2021, συμπεριλήφθηκε στην ομάδα για το Ευρωπαϊκό Πρωτάθλημα Ποδοσφαίρου 2020.

Στυλ παιχνιδιού
---------------

Ο Βαράν έχει χαρακτηριστεί από τον προπονητή των νέων της Λανς, Ερίκ Ασαντουριάν ως "πρωτοκλασάτος παίκτης" που είναι "εξίσου καλός σε τακτικό και τεχνικό επίπεδο".  Στις 30 Ιανουαρίου 2013, ο τότε βοηθός προπονητή της Ρεάλ Μαδρίτης, Αϊτόρ Καράνκα, μίλησε για τον Βαράν στη συνέντευξη Τύπου μετά το *Ελ Κλάσικο* του Κυπέλλου Ισπανίας, λέγοντας: «Είναι προφανές ότι ο Βαράν είναι ένας έξυπνος παίκτης που συνεχώς βελτιώνεται.». 

Ο πρώην αμυντικός της Γαλλίας Φρανκ Λεμπέφ πιστεύει ότι ο Βαράν έχει τις προδιαγραφές να γίνει καλύτερος ακόμα και από τον αμυντικό - θρύλο της Ρεάλ Μαδρίτης, Φερνάντο Ιέρο, λέγοντας στους δημοσιογράφους: «Πολλοί τον συγκρίνουν με τον Ιέρο λόγω της τεχνικής του, αλλά και από άποψη φυσικής κατάστασης είναι πιο δυνατός και πολύ πιο γρήγορος. " Ο Φερνάντο Ιέρο και ο Ζοζέ Μουρίνιο έχουν χαρακτηρίσει τον Βαράν ως έναν από τους καλύτερους αμυντικούς στο παγκόσμιο ποδόσφαιρο.

Προσωπική ζωή
-------------

Ο Βαράν είναι παντρεμένος με τη σύντροφο του για πολλά χρόνια Καμίλ Τιγκάτ.  Έχουν αποκτήσει έναν γιο, τον Ρουμπέν,  και μια κόρη, την Αναϊς. 

Όταν ο Ζινεντίν Ζιντάν τηλεφώνησε τον Ιούνιο του 2011 τον Βαράν για να τον ενημερώσει για το ενδιαφέρον της Ρεάλ Μαδρίτης προς το πρόσωπο του, αυτός του ζήτησε να τον ξαναπάρει αργότερα γιατί διάβαζε για τις απολυτήριες εξετάσεις του. 

Η αδερφή του, Άναμπελ Βαράν, υπήρξε μις Νορ-Πα-Ντε-Καλαί το 2018 και το 2019 έβαλε υποψηφιότητα ξανά.

Διακρίσεις
----------

**Ρεάλ Μαδρίτης** 

* Λα Λίγκα : 2011–12,  2016–17,  2019–20
* Κόπα ντελ Ρέι : 2013–14
* Σούπερ Καπ Ισπανίας : 2012, 2017, 2019–20
* ΟΥΕΦΑ Τσάμπιονς Λιγκ : 2013-14, 2015-16, 2016-17, 2017-18
* ΟΥΕΦΑ Σούπερ Καπ : 2014, 2016, 2017
* Παγκόσμιο Κύπελλο Συλλόγων ΦΙΦΑ : 2014, 2016, 2017, 2018

**Εθνική Γαλλίας**

* Παγκόσμιο Κύπελλο ποδοσφαίρου ΦΙΦΑ : 2018

**Ατομικές Διακρίσεις**

* Εντεκάδα FIFPro : 2018
* Ομάδα της Χρονιάς της UEFA : 2018
* Ομάδα της σεζόν ΟΥΕΦΑ Τσάμπιονς Λιγκ : 2017-18
* Παγκόσμιο Κύπελλο Ποδοσφαίρου ομάδα Fantasy : 2018
* Ομάδα Dream World ΦΙΦΑ Παγκόσμιο Κύπελλο : 2018
* Παγκόσμια ομάδα ανδρών IFFHS : 2018

**Άλλες**

* Ιππότης της Λεγεώνας της Τιμής : 2018

Παραπομπές
----------

1. ↑  «Gervais Martel a répondu aux supporters» (στα Γαλλικά). RC Lens. 22 Ιουνίου 2011. Αρχειοθετήθηκε από το πρωτότυπο στις 23 Ιουνίου 2011. Ανακτήθηκε στις 22 Ιουνίου 2011.
2. ↑  «Lens v. Montpellier Match Report» (στα Γαλλικά). Ligue de Football Professionnel. 6 Νοεμβρίου 2010. Αρχειοθετήθηκε από το πρωτότυπο στις 28 Μαρτίου 2012. Ανακτήθηκε στις 6 Νοεμβρίου 2010.
3. ↑  «Raphaël Varane – Official Website – Real Madrid CF».
4. ↑  «Man Utd interested in signing Raphael Varane from Real Madrid». *Sky Sports*. 2 Ιουνίου 2017. Ανακτήθηκε στις 20 Ιανουαρίου 2021.
5. ↑  «2018 FIFA World Cup Russia™ - News - Depay, Pogba and Varane make up Hyundai Young Player Award shortlist». *FIFA.com*. Αρχειοθετήθηκε από το πρωτότυπο στις 14 Ιουλίου 2014. Ανακτήθηκε στις 5 Αυγούστου 2021.
6. ↑  «Raphael Varane: Volontaire et déterminé» (στα Γαλλικά). Antilles-foot. 29 Ιανουαρίου 2011. Αρχειοθετήθηκε από το πρωτότυπο στις 12 Σεπτεμβρίου 2011. Ανακτήθηκε στις 23 Μαΐου 2011.
7. ↑  «L'ASH en tournoi international» (στα Γαλλικά). Nord Eclair. 3 Μαΐου 2010. Αρχειοθετήθηκε από το πρωτότυπο στις 27 Ιουλίου 2011. Ανακτήθηκε στις 14 Ιανουαρίου 2011.
8. ↑  «Varane: "J'ai grandi au RC Lens"» (στα Γαλλικά). Lensois. 10 Μαρτίου 2010. Αρχειοθετήθηκε από το πρωτότυπο στις 19 Αυγούστου 2010. Ανακτήθηκε στις 14 Ιανουαρίου 2011.
9. ↑  «Varane included in France squad for Uruguay friendly». *goal.com*. 9 Αυγούστου 2013. Αρχειοθετήθηκε από το πρωτότυπο στις 2 Απριλίου 2015. Ανακτήθηκε στις 26 Δεκεμβρίου 2014.
10. ↑  «France breeze past Georgia». *Sky Sports News*. 22 March 2013.. Ανακτήθηκε στις 14 May 2014.
11. ↑  «World Cup 2014: Samir Nasri and Gael Clichy not in France squad». *BBC Sport*. 13 May 2014.. Ανακτήθηκε στις 14 May 2014.
12. ↑  «France 1–0 Sweden: Varane secures win for dominant Bleus». *Goal.com*. 18 November 2014.. Ανακτήθηκε στις 19 November 2014.
13. ↑  «Euro 2016: Real Madrid defender Raphael Varane out of France squad». *BBC Sport*. 24 Μαΐου 2016.
14. ↑  «Alexandre Lacazette and Anthony Martial on standby for France World Cup squad and Dimitri Payet out – soccer News – Sky Sports». *skysports.com*.
15. ↑  Bevan, Chris (6 Ιουλίου 2018). «Uruguay 0 France 2». *BBC Sport*. Nizhny Novgorod. Ανακτήθηκε στις 6 Ιουλίου 2018.
16. ↑  «Raphaël Varane est le quatrième joueur à remporter la Ligue des champions et la Coupe du monde la même saison» (στα Γαλλικά). France Football. Ανακτήθηκε στις 16 Ιουλίου 2018.
17. ↑  Orsini, Vincent (18 May 2021). «La liste des vingt-six pour l'UEFA Euro 2020» (στα γαλλικά). *French Football Federation*.. Ανακτήθηκε στις 18 May 2021.
18. ↑  «Qui sont Varane, Kondogbia, Hazard et Deligny» (στα Γαλλικά). Lensois. 9 Μαρτίου 2010. Αρχειοθετήθηκε από το πρωτότυπο στις 13 Ιουλίου 2011. Ανακτήθηκε στις 14 Ιανουαρίου 2011.
19. ↑  «Karanka: The team did an amazing job and really were good». Αρχειοθετήθηκε από το πρωτότυπο στις 22 Μαρτίου 2016. Ανακτήθηκε στις 30 Ιανουαρίου 2013.
20. ↑  «Lebouef: Varane could surpass Hierro».. Ανακτήθηκε στις 27 February 2013.
21. ↑  «Varane best defender in the world, says Mourinho». *goal.com*.
22. ↑  «Hierro: Varane is the world's best defender». *goal.com*.
23. ↑  «Real Madrid defender Raphaël Varane got married to Camille Tytgat [Pictures & Video»]. 101greatgoals.com. Αρχειοθετήθηκε από το πρωτότυπο στις 11 July 2015.. Ανακτήθηκε στις 21 June 2016.
24. ↑  «Papa Varane: Franzose erstmals Vater». realtotal.de.. Ανακτήθηκε στις 17 March 2018.
25. ↑  «Raphaël Varane, papa d'Anaïs». *journaldesfemmes.fr* (στα Γαλλικά). Ανακτήθηκε στις 1 Ιανουαρίου 2021.
26. ↑  Holyman, Ian (12 November 2014). «Raphael Varane made Zidane call him back about Real Madrid move». ESPN FC. .
27. ↑  «Miss France Annabelle Varane, la sœur de Raphaël, élue Miss Nord-Pas-de-Calais».
28. ↑  «10 years since Varane's Real Madrid debut». *Real Madrid CF*. 27 June 2021.. Ανακτήθηκε στις 1 July 2021.
29. ↑  Radicella, Lucas (14 January 2013). «Does Raphael Varane Have the Potential to Replace Pepe at Real Madrid?». *Bleacher Report* (Turner Broadcasting System).. Ανακτήθηκε στις 6 July 2020.
30. ↑  «Real Madrid: Raphael Varane signs new five-year contract with Spanish club». *BBC Sport*. 27 September 2017.. Ανακτήθηκε στις 6 July 2020.
31. ↑  «Real Madrid win the longest LaLiga Santander season». *Marca* (Spain). 17 July 2020.. Ανακτήθηκε στις 17 July 2020.
32. ↑  «Injury woes have made me stronger, says Varane». *FourFourTwo*. 13 November 2014.. Ανακτήθηκε στις 6 July 2020.
33. ↑  «Real Madrid win the Supercopa from the spot». *Marca*. Spain. 12 Ιανουαρίου 2020. Ανακτήθηκε στις 12 Ιανουαρίου 2020.
34. ↑  «Real Madrid CF – Squad». UEFA. Ανακτήθηκε στις 8 Αυγούστου 2017.
35. ↑  McNulty, Phil (15 Ιουλίου 2018). «France 4–2 Croatia». *BBC Sport*. Ανακτήθηκε στις 15 Ιουλίου 2018.
36. ↑  «Real Madrid have five players in best Xl including Cristiano Ronaldo». *Marca*. Spain. 24 Σεπτεμβρίου 2018. Ανακτήθηκε στις 1 Ιουλίου 2021.
37. ↑  «UEFA.com fans' Team of the Year 2018 revealed». UEFA. 11 Ιανουαρίου 2019. Ανακτήθηκε στις 11 Ιανουαρίου 2019.
38. ↑  «UEFA Champions League Squad of the Season». UEFA. 27 Μαΐου 2018. Ανακτήθηκε στις 27 Μαΐου 2018.
39. ↑  «Kane crowned King, Mina the PPG VIP». FIFA. Ανακτήθηκε στις 25 Ιουλίου 2018.
40. ↑  FIFA.com (18 Ιουλίου 2018). «FIFA World Cup Fan Dream Team». Αρχειοθετήθηκε από το πρωτότυπο στις 26 Ιουνίου 2018. Ανακτήθηκε στις 23 Ιουλίου 2018.
41. ↑  «IFFHS AWARDS – THE MEN WORLD TEAM 2018». IFFHS.de. 1 Δεκεμβρίου 2018. Αρχειοθετήθηκε από το πρωτότυπο στις 6 Ιανουαρίου 2019. Ανακτήθηκε στις 4 Δεκεμβρίου 2018.
42. ↑  «Décret du 31 décembre 2018 portant promotion et nomination [Decree of 31 December 2018 on promotion and appointment]» (στα γαλλικά). *Official Journal of the French Republic* **2019** (1). 1 January 2019. PRER1835394D.. Ανακτήθηκε στις 28 November 2020.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 7935151052048033530003
* ISNI: 0000 0004 7553 8139
* SUDOC: 219507872

 |

 |